Zadeva C‑47/13

Martin Grund

proti

Landesamt für Landwirtschaft, Umwelt und ländliche Räume des Landes Schleswig-Holstein

(Predlog za sprejetje predhodne odločbe, ki ga je vložilo Bundesverwaltungsgericht)

„Predhodno odločanje — Skupna kmetijska politika — Skupna pravila za sheme neposrednih podpor — Shema enotnega plačila — Pojem ‚trajni pašnik‘ — Zemljišča, ki se uporabljajo za gojenje trav ali druge zelnate krme in ki vsaj pet let niso vključena v kolobarjenje — Zemljišče, ki je bilo v tem obdobju preorano in posejano z zelnato krmno rastlino, ki ni iste vrste kot zelnata krmna rastlina, ki se je na tem zemljišču pridelovala pred tem“

Povzetek – Sodba Sodišča (drugi senat) z dne 2. oktobra 2014

Kmetijstvo – Skupna kmetijska politika – Sheme neposrednih podpor – Skupna pravila – Shema enotnega plačila – Trajni pašniki – Pojem – Kmetijska zemljišča, ki se trenutno se uporabljajo za gojenje trave ali drugih zelenih krmnih rastlin in ki vsaj pet let niso vključena v sistem kolobarjenja – Zemljišče, ki je bilo preorano in posejano z zelnato krmno rastlino, ki ni iste vrste – Vključitev – Prehod od ene do druge vrste paše na istem zemljišču – Kolobarjenje – Izključitev

(Uredba Sveta št. 73/2009, uvodna izjava 7, Uredba Komisije št. 1120/2009, člen 2(c))

Opredelitev trajnega pašnika iz člena 2(c) Uredbe št. 1120/2009 o podrobnih pravilih za izvajanje sheme enotnega plačila iz naslova III Uredbe št. 73/2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete je treba razlagati tako, da vključuje kmetijsko zemljišče, ki se trenutno in že vsaj pet let uporablja za gojenje trav ali drugih zelnatih krmnih rastlin, je pa bilo v tem obdobju preorano in posejano z zelnato krmno rastlino, ki ni iste vrste kot zelnata krmna rastlina, ki se je na tem zemljišču pridelovala pred tem.

Na eni strani ta opredelitev nikjer ne omenja dejstva, da bi preoranje zemljišča in posaditev zelnate krmne rastline, ki ni iste vrste kot zelnata krmna rastlina, ki se je pridelovala pred tem, nasprotovalo opredelitvi tega zemljišča kot trajnega pašnika. Ta opredelitev ne vsebuje nobenega razlikovanja med travo in različnimi zelnatimi krmnimi rastlinami, tako da vse vrste trave in drugih zelnatih krmnih rastlin spadajo v isto kategorijo, ki se dalje ne deli. Vse vrste zelnatih krmnih rastlin se obravnavajo enako, izbira posamične vrste zelnate krmne rastline za pridelavo na teh zemljiščih pa sama po sebi nima nobenega vpliva na opredelitev teh zemljišč kot trajnih pašnikov.

Na drugi strani, iz cilja ohranjanja trajnih pašnikov, navedenega v uvodni izjavi 7 Uredbe št. 73/2009, izhaja, da spremembe vrste travinj na isti površini ni mogoče šteti za kolobarjenje v smislu člena 2(c) Uredbe št. 1120/2009, ki izključuje opredelitev kot trajni pašnik po tem členu.

(Glej točke 32, 33, 36, 40, in izrek.)

Zadeva C‑47/13

Martin Grund

proti

Landesamt für Landwirtschaft, Umwelt und ländliche Räume des Landes Schleswig-Holstein

(Predlog za sprejetje predhodne odločbe, ki ga je vložilo Bundesverwaltungsgericht)

„Predhodno odločanje — Skupna kmetijska politika — Skupna pravila za sheme neposrednih podpor — Shema enotnega plačila — Pojem ‚trajni pašnik‘ — Zemljišča, ki se uporabljajo za gojenje trav ali druge zelnate krme in ki vsaj pet let niso vključena v kolobarjenje — Zemljišče, ki je bilo v tem obdobju preorano in posejano z zelnato krmno rastlino, ki ni iste vrste kot zelnata krmna rastlina, ki se je na tem zemljišču pridelovala pred tem“

Povzetek – Sodba Sodišča (drugi senat) z dne 2. oktobra 2014

Kmetijstvo — Skupna kmetijska politika — Sheme neposrednih podpor — Skupna pravila — Shema enotnega plačila — Trajni pašniki — Pojem — Kmetijska zemljišča, ki se trenutno se uporabljajo za gojenje trave ali drugih zelenih krmnih rastlin in ki vsaj pet let niso vključena v sistem kolobarjenja — Zemljišče, ki je bilo preorano in posejano z zelnato krmno rastlino, ki ni iste vrste — Vključitev — Prehod od ene do druge vrste paše na istem zemljišču — Kolobarjenje — Izključitev

(Uredba Sveta št. 73/2009, uvodna izjava 7, Uredba Komisije št. 1120/2009, člen 2(c))

Opredelitev trajnega pašnika iz člena 2(c) Uredbe št. 1120/2009 o podrobnih pravilih za izvajanje sheme enotnega plačila iz naslova III Uredbe št. 73/2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete je treba razlagati tako, da vključuje kmetijsko zemljišče, ki se trenutno in že vsaj pet let uporablja za gojenje trav ali drugih zelnatih krmnih rastlin, je pa bilo v tem obdobju preorano in posejano z zelnato krmno rastlino, ki ni iste vrste kot zelnata krmna rastlina, ki se je na tem zemljišču pridelovala pred tem.

Na eni strani ta opredelitev nikjer ne omenja dejstva, da bi preoranje zemljišča in posaditev zelnate krmne rastline, ki ni iste vrste kot zelnata krmna rastlina, ki se je pridelovala pred tem, nasprotovalo opredelitvi tega zemljišča kot trajnega pašnika. Ta opredelitev ne vsebuje nobenega razlikovanja med travo in različnimi zelnatimi krmnimi rastlinami, tako da vse vrste trave in drugih zelnatih krmnih rastlin spadajo v isto kategorijo, ki se dalje ne deli. Vse vrste zelnatih krmnih rastlin se obravnavajo enako, izbira posamične vrste zelnate krmne rastline za pridelavo na teh zemljiščih pa sama po sebi nima nobenega vpliva na opredelitev teh zemljišč kot trajnih pašnikov.

Na drugi strani, iz cilja ohranjanja trajnih pašnikov, navedenega v uvodni izjavi 7 Uredbe št. 73/2009, izhaja, da spremembe vrste travinj na isti površini ni mogoče šteti za kolobarjenje v smislu člena 2(c) Uredbe št. 1120/2009, ki izključuje opredelitev kot trajni pašnik po tem členu.

(Glej točke 32, 33, 36, 40, in izrek.)